ai4bharat/Pralekha huggingface dataset:
قانون اور انصاف کی وزارت
یوم آئین
وزیراعظم نے اپنے من کی بات نشریے میں ذکر کیا
قوم یوم آئین پر صبح گیارہ بجے آئین کی تمہید پڑھے گی
انصاف کے محکمے نے مختلف سرگرمیوں میں تال میل کرنے کیلئے مرکزی محکمے کے طور پر کام کیا
نئیدہلی۔25؍نومبر۔
قانو ن ساز اسمبلی کی طرف سے بھارتی آئین کو منظور کیے جانے کی 70ویں سالگرہ منانے کیلئے ، یوم آئین پر سال بھر جاری رہنے والی ملک گیر سرگرمیاں شروع کی جارہی ہیں جو 26نومبر 2019 سے شروع ہورہی ہیں۔ 26نومبر کو ہر سال یوم آئین کے طور پر منایا جاتا ہے  ان سرگرمیوں کا مقصد بھارتی آئین میں بیان کی گئی اقدا ر اور اصولوں کے تئیں شہریوں کو بیدار کرنا ہے۔ نیز تمام شہریوں کی حوصلہ افزائی کرنی ہے کہ وہ بھارتی جمہوریت کو مضبوط بنانے میں اپنا اہم رول ادا کریں۔
سماج کے مختلف طبقوں کے لوگ یوم آئین کے موقع پر صبح گیارہ بجے آئین کی تمہید ، اجتماعی طور پر پڑھیں گے۔ ہر سال کی طرح ہر وزارت / محکمہ / تنظیم اس موقع پر آئین کی تمہید اجتماعی طور پر پڑھے گی۔ پورے ملک میں یوم آئین کے موقع پر مذاکرات ، مباحثے اور سمینار منعقد کیے جائیں گے۔
اس کامقصد ہمارے ملک کی شاندار اور مالامال مشترکہ ثقافت اور تنوع کو اجاگر کرنا ہے۔ نیز اس کا مقصد بھارتی آئین میں بیان کیے گئے بنیادی فرائض کے بارے میں بیداری پیدا کرنا ہے۔ اپنے عظیم ملک کے شہریوں کے طور پر ہم اس گاندھیائی خیال میں پختہ یقین رکھتے ہیں ’’حقوق کا اصل وسیلہ فرض ہے۔ اگر ہم سب اپنے فرائض انجام دیں تو حقوق کو ہمیں دور تک ڈھونڈنا نہیں پڑے گا‘‘اور جیسا کہ سردار پٹیل نے تھا ’’ہر بھارتی کو یہ بھول جانا چاہئے کہ وہ ایک راجپوت ہے، ایک سکھ ہےیا ایک جاٹ ہے۔ اسے لازمی طورپر یہ یاد رکھنا چاہئے کہ وہ ایک بھارتی ہے اور اسے اپنے ملک میں ہر حق حاصل ہے لیکن کچھ فرائض کے دائرے میں رہتے ہوئے ‘‘۔
یوم آئین پر منعقد کی جانے والی سرگرمیوں میں مرکز / ریاست کی سبھی وزارتیں /محکمے، خود مختار ادارے / سرکاری شعبے کے ادارے ، مسلح فوجیں اور مرکزی حکومت کی تنظیمیں وغیرہ شامل ہوں گی۔ مزید یہ کہ اسے ایک عوامی تحریک بنانے کیلئے وزیراعظم جناب نریندر مودی نے 24 نومبر 2019 کو من کی بات کے ذریعے پوری قوم سے اپنے خیالات کااظہار کیا۔ صدر جمہوریہ ہند ، نائب صدر جمہوریہ ہند، وزیراعظم ، لوک سبھا کے اسپیکر ، قانون وانصاف کے وزیر، پارلیمنٹ کے سبھی ارکان ایک خصوصی تقریں میں شرکت کریں گے جس کا اہتمام یوم آئین کے موقع پر پارلیمنٹ کے مرکزی حال میں کیا گیا ہے ۔ اس موقع پر ایک ڈیجیٹل فوٹو نمائش کا افتتاح کیا جائیگا اور نوجوانوں کی پارلیمنٹ کی اسکیم پر ایک پورٹل بھی شروع کیاجائیگا۔ سالمیت کی علامت کے طور پر بھار ت کے شہریوں سے اپیل ہے کہ وہ مہم کے دوران اپنا تعاون دیں جو ایک حلف ہے جس پر وزیراعظم نے الیکٹرانک طریقے سے دستخط کیے ہوئے ہیں اور جو وزیراعظم نے عوام الناس کیلئے پڑھی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔اس ۔ع ن
U-5383
(Visitor Counter : 155
صدر جمہوریہ کا سکریٹریٹ
صدر جمہوریہ ہند 13-21 فروری کو مہاراشٹر کا دورہ کریں گے
نئی دلّی، 11 جنوری / صدر جمہوریہ ہ ند جناب رام ناتھ کووند 13-12 فروری،2020 کو مہاراشٹر  کا دورہ کریں گے۔
صدر جمہوریہ ہند 12 فروری، 2020 کو پونے میں نیشنل انسٹی ٹیوٹ آف بینک مینجمنٹ ی گولڈن جوبلی تقریبات میں شرکت کریں گے اور خطاب کریں گے۔
13 فروری، 2020 کو صدر جمہوریہ لونا والا میں آئی این ایس شیواجی کو ’کلر‘ پیش کریں گے۔
۔۔۔۔۔۔
U. 714ٰ
(Visitor Counter : 41
وزارات ثقافت
وزارت ثقافت عجائب گھروں میں ترمیم اور جدید کاری کےلئے میوزیم گرانٹ اسکیم  اور اسکیم فار پروموشن آف کلچر آف سائنس چلا رہی ہے
اہم جھلکیاں:
گزشتہ دو برسوںکے دوران ،پہلے سے موجود عجائب گھروں کی ترقی/جدید کاری کےلئے میوزیم گرانٹ اسکیم کے تحت آٹھ عجائب گھروں کو فنڈ فراہم کئے گئے ہیں۔
وزارت ثقافت میوزیم گرانٹ اسکیم  اور اسکیم فار پروموشن آف کلچر آف سائنس  نامی دو اسکیمیں چلا رہی ہے ،جن میں سے ایک جز موجودہ عجائب گھروں کی ترقی /جدید کاری اور موجودہ سائنس سٹیز /سائنس مراکز /انوویشن ہبز کی بالترتیب جدید کاری /اپ گریڈیشن کرنا ہے۔
ان اسکیموں کا مقصد موجودہ عجائب گھروں اور سائنس سٹیز/سائنس مراکز/انوویشن ہبز میں متنوع نمائشوں، گیلریوں اور مہمانوں کی سہولیات کے لیے جدید/اپ گریڈ کرنے اور ایک سازگار مقامی ترتیب بنانے کے لیے مالی مدد فراہم کرنا ہے۔ میوزیم گرانٹ اسکیم کے تحت ایک جز میوزیم کے مجموعوں کی ڈیجیٹائزیشن ہے جو بنیادی طور پر میوزیم کے مجموعے کی ڈیجیٹلائزیشن پر مرکوز ہے۔
گزشتہ دو برسوںکے دوران ،پہلے سے موجود عجائب گھروں کی ترقی/جدید کاری کےلئے میوزیم گرانٹ اسکیم کے تحت آٹھ عجائب گھروں کو فنڈ فراہم کئے گئے ہیں۔اسی طرح ،13سائنس سٹیز /سائنس مراکز / انوویشن ہبز کی جدید کاری ،تزئین کاری اور بہتر بنانے کےلئے اسکیم فار پروموشن آ ف کلچر آف سائنس کے تحت فنڈ فراہم کئے گئے ہیں۔
ثقافت ،سیاحت اور شمال مشرقی خطے کی ترقی کے وزیر جناب جی کشن ریڈی نے آج راجیہ سبھا میں ایک تحریری جواب میں یہ معلومات دی۔
کامرس اور صنعت کی وزارتہ
نامیاتی زرعی اشیا کی برآمدات
مرکزی وزیرکامرس و صنعت جناب پیوش گوئل نے لوک سبھا میں ایک تحریری سوال کے جواب میں بتایا کہ کامرس کے محکمے کے نیشنل پروگرام فار آرگینک پروڈیکشن  کے تحت نامیاتی اشیا کے لیے نیشنل ایکری ڈیشن باڈی  کے جاری کردہ سودے کے تصدیق نامے کی صورت میں ہی کوئی سامان یا شئے نامیاتی پیداوار کی صورت میں برآمدکی جاسکتی ہے۔ تاہم ان برآمد کی جانے والی نامیاتی اشیا کی تصدیق اسی صورت میں کی جائے گی، جب کہ وہ این پی او پی میں شامل نئے معیارات کے مطابق پیدا ، تیار اور ڈبہ بند کیے گئے ہوں۔
واضح ہو کہ نامیاتی اشیا کی برآمدات ایک مسلسل عمل ہے۔ایگریکلچر ایکسپورٹ پالیسی کی رو سے نامیاتی اشیا کی برآمدات پر کوئی پابندی عاید نہیں کی جائے گی۔محکمہ کامرس کی انتظامی نگرانی کے تحت زرعی طور سے پیدا اور تیار کیے جانے والی زرعی مصنوعات کے برآمدات کی فروغ کے لیے کام کرنے والی خود مختار تنظیم کو نامیاتی اشیا کی برآمدات کا حق دیا گیا ہے۔ یاد رہے کہ اے پی ای ڈی اے کی جانب سے نامیاتی اشیا کے برآمدکاروں کو ایکسپورٹ پروموشن اسکیم کے مختلف ضابطوں کے تحت امداد فراہم کرائی جاتی ہے۔ علاوہ ازیں اے پی ای ڈی اے نامیاتی اشیا کی برآمدات کے فروغ کے مختلف کام کرتی ہے، جن میں این پی او پی کے تحت تیار اشیا، درآمدکار ممالک سے تسلیم شدہ این پی او پی معیارات حاصل کرنے کی کوششیں، بین الاقوامی تجارتی میلوں،نمائشوں، فروخت کاروں اور خریداروں  کے اجتماعات ، اہلیت سازی اور بیرونی رسائی وغیرہ کے پروگرام شامل ہیں۔
مذکورہ بالا امور کے علاقہ وار اعداد وشمار دستیاب تو نہیں ہیں، تاہم نامیاتی زرعی پیداوار کی سال 2018-2019 سے برآمدات کی ریاست/ مرکز کے زیرانتظام علاقہ وار تفصیل حسب ذیل ہیں۔
ضمیمہ ایک:
|
|
نامیاتی اشیا کی برآمدات 
|
|
نمبر شمار
|
|
ریاستوں کے نام
|
|
برآمد شدہ سامان کی مقدار 
|
|
مالیت 
|
|
1
|
|
آندھراپردیس
|
|
3726.81
|
|
13075.60
|
|
2
|
|
آسام
|
|
458.13
|
|
1043.38
|
|
3
|
|
چھتیس گڑھ
|
|
15.80
|
|
306.77
|
|
4
|
|
دمن اینڈ دیو
|
|
25555.20
|
|
13006.12
|
|
5
|
|
گوا
|
|
489.78
|
|
3760.13
|
|
6
|
|
گجرات
|
|
64910.65
|
|
53026.34
|
|
7
|
|
ہریانہ
|
|
29677.67
|
|
23715.69
|
|
8
|
|
ہماچل پردیش
|
|
11.27
|
|
134.36
|
|
9
|
|
جموں و کشمیر
|
|
2169.51
|
|
3891.95
|
|
10
|
|
جھارکھنڈ
|
|
2.87
|
|
43.40
|
|
11
|
|
کرناٹک
|
|
11897.28
|
|
23704.95
|
|
12
|
|
کیرالہ
|
|
6139.12
|
|
26166.99
|
|
13
|
|
مدھیہ پردیش
|
|
314115.05
|
|
140197.07
|
|
14
|
|
مہاراشٹر
|
|
75304.17
|
|
46326.00
|
|
15
|
|
میگھالیہ
|
|
0.70
|
|
24.39
|
|
16
|
|
نئی دلی
|
|
40151.32
|
|
27937.37
|
|
17
|
|
پنجاب
|
|
248.18
|
|
298.72
|
|
18
|
|
راجستھان
|
|
23269.27
|
|
13843.49
|
|
19
|
|
تمل ناڈو
|
|
3382.73
|
|
9473.72
|
|
20
|
|
تلنگانہ
|
|
4000.27
|
|
81464.39
|
|
21
|
|
اترپردیش
|
|
4658.09
|
|
7184.69
|
|
22
|
|
اتراکھنڈ
|
|
191.99
|
|
606.95
|
|
23
|
|
مغربی بنگال
|
|
3802.72
|
|
26205.30
|
|
میزان
|
|
614178.56
|
|
515437.75
|
|
مواخذ: ٹریس نیٹ/ اے پی ای ڈی اے
۔۔۔۔۔۔۔۔۔۔۔
م ن ۔س ش۔ ت ع۔
U-5785
(Visitor Counter : 73
ریلوے کی وزارت
بھارتی ریلویز نے 100واں 12000 ایچ پی - ڈبلیو اے جی 12 انجن شامل کیا ہے
بھارت کے سب سے بڑے مربوط گرین فیلڈ مینوفیکچرنگ سہولیات میں سے ایک میں بنائے گئے ، ئھ ملک کے سب سے طاقت ور ’میڈ ان اندیا‘ بجلی کے انجن ہیں
یہ انجن میک ان انڈیا پروگرام کے تحت بنائے گئے ہیں
یہ انجن مادھے پورہ الیکٹرک لوکو موٹیو پرائیویٹ لمیٹڈ  کے ذریعہ بنائے گئے ہیں
یہ ڈبلیو اے جی – 12 بی ، الیکٹرک انجن پہلے ہی تمام 17 ریاستوں اور مرکز کے زیر انتظام علاقوں میں مختلف النوع اشیاء اور سامان کو 48 لاکھ کلو میٹر سے زیادہ دوری تک پہنچا چکے ہیں
یہ جدید ترین آئی جی بی ٹی پر مبنی ہیں، تین مرحلے کی ڈرائیو والے 12000 ہارس پاور طاقت والے بجی کے انجن ہیں
ان زیادہ ہارس پاور طاقت والے انجنوں سے اوسط رفتار کو بہتر کرکے اور ٹرینوں میں سامان کی لدائی کی صلاحیت میں اضافہ کرکے، زیادہ مصروف اور بھیڑ بھاڑ والی پٹریوں پر رش کم کرنے میں مدد ملے گی
نئی دہلی،06 ؍مئی : بھارتی ریلویز کے لئے یہ ایک فخر کا لمحہ ہے کہ بھارتی ریلوے کے بیرے میں ایک سو واں 12000 ایچ پی - ڈبلیو اے جی -12 بی کو شامل کیا گیا ہے۔ اس انجن کا نام ڈبلیو اے جی ؤ12 رکھا گیا ہے جس کا نمبر 60100 ہے ۔ اس انجن کو مادھے پورہ الیکٹرک لوکو موٹیو پرائیویٹ لمیٹڈ  نے بنایا ہے۔
یہ انجن آئی جی بی ٹی پر مبنی جدید ترین، تین مرحلے کی ڈرائیو والے اور 12000 ہارس پاور طاقت والے بجلی کے انجن ہیں۔ ان میں زیادہ ہار س پاور والے انجنوں کی بدولت اوسط رفتار کو بہتر کرکے اور مال برداری والی ٹرینوں میں لدانی کی صلاحیت میں اضافہ کرکے پٹریوں پر ٹرینوں کے رش کو کم کرنے میں مدد ملے گی۔
یہ انجن زیادہ سے زیادہ 706 کے این کی بار برداری کی صلاحیت رکھتا ہے جو 150 میں سے ایک میں ایک 6000 ٹی ٹرین کو اسٹارٹ کرسکتا ہے اور چلا سکتا ہے بی ا و- بی او کے دوہرے ڈیزائن والا یہ انجن 120 کلو میٹر فی گھنٹہ کی رفتار سے 22.5 ٹی  سامان کی بار برداری کرسکتا ہے اور جسے بڑھا کر 25 ٹن کیا جاسکتا ہے۔
یہ زیادہ معیار والے انجن ’میک ان انڈیا‘ پہل کے تحت بنائے گئے ہیں اور یہ ملک میں بار برداری کی نقل وحمل میں انقلاب لانے میں ایک کلیدی کردار ادا کر رہے ہیں۔ ان کی وجہ سے زیادہ تیز رفتاری سے زیادہ محفوظ طریقے سے اور زیادہ وزن کا سامان پورے ملک میں ایک جگہ سے دوسری جگہ پہنچا کر بھیڑ بھاڑ والی ریل پٹریوں پر ٹرینوں کا رش کم کرنے میں مدد ملے گی۔ ابھی تک ان ای- لوکوز نے تمام ریلوے ڈویژ نوں میں ایک سے سرے سے دوسرے سرے تک سفر کرلیا ہے اور یہ بہترین کارکردگی کا مظاہرہ کر رہے ہیں۔ ہم مزید ایسے ہی سنگ میل طے کرنے کے منتظر ہیں۔
یہ انجن مال برداری کے لئے مخصوص کوریڈور کے لئے کوئلے کی ٹرینوں کی مزید نقل وحمل کی کایا پلٹ کرنے والے ثابت ہو رہے ہیں۔ ان انجنوں کے مقام کا جدید ترین سافٹ ویئر کے ذریعے ان کے اسٹریٹجک استعمال کے لئے جی پی ایس کے ذریعے پتہ چلایا جاسکتا ہے۔ یہ ان ڈبلیو اے بی – 12 بی الیکٹرک انجنوں نے پہلے ہی 48 لاکھ کلو میٹر سے زیادہ کا سفر طے کرکے تمام 17 ریاستوں اور مرکز کے زیر انتطام دو علاقوں میں مختلف النوع قسم کی اشیا اور سامان پہنچا دیا ہے۔
یہ بات قابل ذکر ہے کہ بھارتی ریلویز نے مادھے پورہ الیکٹرک لوکو موٹیو پرا ئیویٹ لمیٹڈ  کے ساتھ سرکاری خرید نیز دیکھ بھال اور مرمت وغیرہ سے متعلق ایک اور سمجھوتہ کیا ہے۔ بہار میں واقع مادھے پورہ الیکٹرک لوکو فیکٹری کے ذریعہ تیار کردہ پہلے 12000 ایچ پی میڈ ان انڈیا انجن کو انڈین ریلویز نے 18 مئی 2020 کو پنڈت دین دیال اپادھیائے جنکشن اسٹیشن سے چلانا شروع کردیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ع م۔ ق ر
U-4263
(Visitor Counter : 362
اسٹیل کی وزارت
جناب پھگن سنگھ کولستے نے نئی دلی میں آئی آئی ٹی ایف میں اسٹیل پویلین کاافتتاح کیا
آئی آئی ٹی ایف میں اسٹیل پویلین ،اسٹیل شعبے میں ترقی کی عکاسی کرتا ہے
اسٹیل اور دیہی ترقی کے مرکزی وزیر مملکت جناب پھگن سنگھ کولستے نے نئی دلی کے پرگتی میدان میں 14نومبر 2022 کو آئی آئی ٹی ایف 2022 میں اسٹیل پویلین کا افتتاح کیا۔
اسٹیل پویلین وزارت اسٹیل کے زیر اہتمام سی پی ایس ایز اور وزارت اسٹیل اور ملک میں اہم نجی اسٹیل کھلاڑیوں کے ذریعہ ڈسپلے پر مشتمل ہے۔
وزیر مملکت نے وزارت اسٹیل اور دوسری اسٹیل کمپنیوں کے ذریعہ تیار کردہ ڈسپلے میں گہری دلچسپی لی۔ انہوں نےگزشتہ آٹھ سال کے دوران اسٹیل کے شعبے میں ہوئی ترقی ، جو کہ اسٹیل سیکٹر میں آتم نربھرہونے کی طرف بڑھ رہی ہے، کی ستائش کی ۔
اس موقع پر وزیر موصوف نےاس سال کے ووکل فار لوکل اور لوکل ٹو گلوبل کے موضوع کے مطابق مقامی اسٹیل صنعت کو مزید فروغ دینے کی ضرورت پر زور دیا۔ وزارت اسٹیل ، سی پی ایس ایز اور نجی شعبے کی کمپنیوں کے سینئیر عہدے داران اس موقع پر موجود تھے۔
ریلوے کی وزارت
ریلوے خواتین کی فلاح کا مرکزی ادارہ  نے یوم آزادی کی تقریب منعقد کی
اس موقع پر شجرکاری مہم بھی چلائی گئی
آر ڈبلیو ڈبلیو سی او، آج ملک کی سرفہرست رضاکارانہ تنظیموں میں سے ایک ہے
ریلوے خواتین کی فلاح کا مرکزی ادارہ  نے 15 اگست، 2021 کو اپنے لٹل کنگڈم نرسری اسکول، سروجنی نگر میں 75واں یوم آزادی منایا۔ آر ڈبلیو ڈبلیو سی او کی صدر محترمہ الپنا پنت شرما پروگرام کی مہمان خصوصی تھیں، جنہوں نے قومی پرچم لہرایا۔ اس کے بعد اسکول کے احاطہ میں شجرکاری مہم بھی چلائی گئی۔ بعد میں، انہوں نے دستک سنٹر، مسالا سنٹر اور سلائی مرکز جیسے مختلف مراکز کا بھی دورہ کیا، جو آر ڈبلیو ڈبلیو سی او کے ذریعے چلائے جاتے ہیں۔
آر ڈبلیو ڈبلیو سی اوپورے ہندوستانی ریلوے میں پھیلے خواتین کے فلاحی اداروں کے سلسلہ کی سرکردہ اکائی ہے، جو مختلف ضروریات پر مبنی سماجی و فلاحی سرگرمیوں کے ذریعے ریلوے کے ملازمین اور ان کے اہل خانہ کی فلاح کے کاموں میں لگا ہوا ہے۔ ادارہ نے 1962 میں بھارت-چین جنگ کے بعد اپنی سرگرمیاں شروع کیں۔ جب کہ ادارہ کی بنیادی فکر ریلوے کے ملازمین اور ان کے اہل خانہ کی فلاح و بہبود ہے، یہ ہمیشہ سماج اور ملک کی اپیل پر سامنے آیا ہے – چاہے وہ وبائی مرض ہو، ماحولیاتی بیداری ہو، خاندانی فلاحی مہم ہو، سرحدوں پر گڑبڑی ہو یا قدرتی آفات۔ یہ آج ملک میں سرفہرست رضاکارانہ تنظیموں میں سے ایک ہے۔
کوئلے کی وزارت
کوئلے کے سکریٹری نے کوئلہ درپن پورٹل کا آغاز کیا
نئی دہلی، 21 جنوری 2022/کوئلے کے شعبے سے متعلق کلیدی اور اہم کارکردگی کے اشاروں یعنی انڈیکیٹرس  کو مشتر ک کرنے کے لئے آج یہاں کوئلہ کی وزارت کے سکریٹری ڈاکٹر انل کمار جین نے ایک پورٹل ’’کوئلہ درپن‘‘ کاآغاز کیا ہے۔
ابتدا کے دن کے موقع پر ،پورٹل کے پاس مندرجہ ذیل کے پی آئیز ہیں-1۔کوئلہ /لیگنائٹ کی پیداوار،2۔کوئلہ/لیگنائٹ آف ٹیک،3۔ایکسپورلیشن ڈیٹا ، 4۔مرکزی شعبہ کی اسکیمیں، 5۔ تھرمل پاور پلانٹس میں کوئلے کی اسٹاک ،6۔بنیادی ڈھانچے کے منصوبے ،7۔ بلاکس کی تقسیم  8۔ بڑی کوئلہ کانوں  کی نگرانی، 9۔کوئلے کی قیمت۔
اس تقریب میں کوئلے کی وزارت اور پی ایس یو ایس کے سینئر افسران نے شرکت کی۔ پورٹل کو مزید صارف دوست بنانے کے لئے افسران کی جانب سے تجاویز /آرا پیش کی گئیں۔
پورٹل کو زیادہ سے زیادہ عوامی رسائی کے لئے وزارت کوئلہ کی ویب سائٹ ) کے ذریعہ قابل رسائی بنایا گیا ہے۔
ش ح۔ ش ت۔ج
Uno-614
(Visitor Counter : 114
کانکنی کی وزارت
ہندوستان کاپر لمیٹڈ نے 74.20 کروڑ روپے ادا کیے
مالی سال دو ہزار اکیس - بائس کے لیے حکومتی کو ڈیوڈینڈ
نئی دہلی، 26اکتوبر، 2022/ ہندوستان کاپر لمیٹڈ نے جو کانوں کی وزارت کے تحت ایک منی رتن زمرہ - 1 کا سرکاری شعبہ کا یونٹ ہے  آج حکومت ہند کو 74.20 کروڑ روپے کا ڈیویڈنڈ ادا کیا۔ یہ ڈیویڈنڈ مالی سال 22-2021 کے لیے ادا کیا گیا ہے ۔ جو ڈی آئی پی اے ایم رہنما خطوط پر عمل کرتے ہوئے ٹیکس کے بعد منافع کا 30.01 فیصد ہے۔ یہ رقم حصص کے اثاثے کے 23.20 فیصد کے برابر ہے۔ اس سے پہلے اس ڈیویڈنڈ کو کمپنی کے شیئر ہولڈرز کی طرف سے منظوری دی گئی تھی ۔ یہ منظوری اس سال ستمبر میں منعقدہ 55ویں سالانہ جنرل میٹنگ میں دی گئی تھی۔ ڈیویڈنڈ کی جو رقم سبھی حصص مالیکان کو دی گئی وہ کل 112.17 کروڑ روپے ہے۔ فی شیئر ڈیویڈنڈ کمپنی کی طر ف سے اعلان کیے گئے ڈیویڈنڈ کی اب تک کی سب سے بڑی رقم ہے۔
مالی سال 22-2021 کے دوران کمپنی نے اب تک کا سب سے زیادہ کاروبار کیا جو 1812 کروڑ روپے ہے اور ٹیکس سے پہلے جس کا منافع 381.76 کروڑ روپے ہے۔کمپنی فی الحال 12.2 ملین ٹن سالانہ خام پیداوار کا مقصد حاصل کرنے کے لیے کانوں کو توسیع دینے کے اپنے منصوبے پر عمل کر رہی ہے۔
۔۔۔
ش ح ۔ اس۔ ت ح ۔
U – 11868
(Visitor Counter : 68
عملے، عوامی شکایات اور پنشن کی وزارت
بھارت نے پبلک ایڈمنسٹریشن اور مینجمنٹ سے متعلق دولت مشترکہ ایسوسی ایشن کا ایوارڈ 2018 جیتا
نئیدہلی۔26؍اکتوبر۔عملے، عوامی شکایات اور پنشن کی وزارت کے تحت انتظامی اصلاحات اور عوامی شکایات کے محکمے ، پبلک ایڈمنسٹریشن اور مینجمنٹ  سے متعلق دولت مشترکہ ایسوسی ایشن کا ایک ادارہ جاتی رکن ہے، جو ایک غیرمنافع بخش ایسوسی ایشن ہے جو گیارہ سو سے زیادہ سینئر سرکاری افسران، سربراہان حکومت، سرکردہ ماہرین تعلیم اور محققین کے ایک بین الاقوامی نیٹ ورک کی نمائندگی کرتا ہے جو دولت مشترکہ کے 50 سے زیادہ ملکوں میں واقع ہے۔
اس ایسوسی ایشن کی رہنمائی، بین الاقوامی رہنما کرتے ہیں جو دولت مشترکہ ملکوں میں شہریوں کی بہتری کیلئے نیٹ ورکنگ، معلومات کے لین دین اور اچھی حکمرانی کے فروغ کی اقدار میں یقین رکھتے ہیں۔ سی اے پی اے ایم، اختراعات سے متعلق اپنے بین الاقوامی انعامات  پروگرام 1998 سے دو سال میں ایک مرتبہ کرتا رہا ہے۔ سی اے پی اے ایم انعامات، ان تنظیموں کا اعتراف کرکے عوامی خدمات کے شعبے میں اختراع کے جذبے کیلئے دیئے جاتے ہیں جنہوں نے عوامی شعبے میں حکمرانی اور خدمات کو بہتر بنانے میں خاطر خواہ تعاون کیا ہے۔
انتظامی اصلاحات اور عوامی شکایات کے محکمے  کے سکریٹری جناب کے وی یاپن کو عوامی انتظامیہ اور بندوبست سے متعلق دولت مشترکہ کی ایسوسی ایشن  کے بورڈ میں منتخب کیا گیا ہے۔ انہیں 23 اکتوبر 2018 کو گیانا کے جارج ٹاؤن میں منعقدہ سالانہ جنرل ارکان کی میٹنگ میں منتخب کیا گیا۔ کانفرنس کے دوران سی اے پی اے ایم اختراع انعامات کا اعلان کیا گیا۔ حکومت ہند نے سی اے پی اے ایم بین الاقوامی اختراعات انعامات 2018 کے لئے مختلف زمروں کے تحت نامزدگیاں بھیجی تھیں۔
ریاست بہار کی بانکا ضلع کی، ٹیکنالوجی کو استعمال کرتے ہوئے تعلیم کی دوبارہ ایجادات ’’اُنّائن بانکا‘‘ نام کی پہل کو ، انعام دیا گیا ہے۔ یہ انعام ’’اختراع کی انکیوبیشن‘‘ کے زمرے میں دیا گیا ہے۔ اُنّائن بانکا ایک ایسا قدم ہے جس میں خاص طور پر بالکل نچلی سطح کے لوگوں کو اور سب کو معیاری تعلیم دی جاتی ہے اور اس میں جدید ترین ٹیکنالوجی استعمال کی جاتی ہے۔ یہ نوجوانوں کو تعلیم سے روزگار کا اہل بنانے کا ایک مجموعی طریق کار ہے۔ ہزارہ ترقیاتی نشانوں سب سے زیادہ اہم نشانوں میں سے ایک ’’تعلیم‘‘ سب سے بڑا سماجی محرک ہے اور یہ ہر ایک کا پیدائشی حق ہونا چاہئے اور یہ حکومت ہند کی کوشش ہے کہ تعلیم بھی بچوں کو فراہم کرئی جائے۔
کرناٹک سرکار کے تعاون سے متعلق محکمے کے ’’یکجازرعی مارکٹیں‘ ‘ نام کی ایک اور پہل کو بھی منتخب کیا گیا ہے۔اسے ’’عوامی خدمات کے بندوبست میں اختراع‘‘ کے زمرے کے تحت چنا گیا ہے۔ اس پہل کو بھی سی اے پی اے ایم انعامات 2018 کیلئے مجموعی طلائی انعام کیلئے چنا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5501
(Visitor Counter : 62
صحت اور خاندانی بہبود کی وزارت
ٹیلی میڈیسن ریگولیشنز
نئی دہلی ، 30 جولائی ، 2021
حکومت ہند نے 25مارچ 2020 کو ٹیلی میڈیسن پریکٹس کے رہنما خطوط جاری کئے ہیں جو ٹیلی میڈیسن کی پریکٹس کےلئے ایک مضبوط فریم ورک فراہم کرتے ہیں۔
.
یہ ہدایات جامع طور پر معیارات اور پروٹوکول تجویز کرتی ہیں جو ٹیلی میڈیسن پریکٹس کے تمام پہلوؤں کا احاطہ کرتی ہیں جیسا کہ معالج اور مریض کے تعلقات؛ ذمہ داری اور غفلت کے مسائل؛ انتظام اور علاج؛ باخبر رضامندی دیکھ بھال کا تسلسل ،میڈیکل ریکارڈ؛ مریض کے ریکارڈ کی رازداری اور حفاظت ، معلومات کا تبادلہ وغیرہ۔
یہ ہدایات ،صحت کی دیکھ بھال کی موثر فراہمی کےلئے استعمال کئے جانے والے ٹیکنالوجی پلیٹ فارم اور ٹولز کے بارے میں تفصیلی معلومات فراہم کرتی ہیں ۔ مزید برآں ، وزارت صحت اور خاندانی بہبود  نےتمام شہریوں کو مفت میں او پی ڈی خدمات کا آغاز کرنے کےلئے ایک ٹیلی میڈیسن ایپلی کیشن ای سنجیونی بھی تیار کی ہے جسے نیشنل ٹیلی میڈیسن سروس کے نام سے جانا جاتا ہے ۔ یہ ایپلیکیشن ایک مرکز اور اسپوک ماڈل پر کام کرتی ہے تاکہ شہری کو ڈاکٹر ٹو ڈاکٹر سے ڈاکٹر کی مشاورت کے لیے ٹیلی میڈیسن خدمات فراہم کی جا سکے۔ یہ ایپلی کیشن 3.74لاکھ کومن سروس سینٹرس  کے ساتھ بھی ضم کیا گیا ہے جس کے تحت ملک کے دور دراز علاقوں میں مساوی صحت کی دیکھ بھال تک رسائی میں آسانی پیدا ہوگی۔
اس بات کو یقینی بنانے کے لئے کہ صرف ای سنجیونی کے تحت صحت کے پیشہ ور افراد ہی خدمات فراہم کرسکیں ، ٹیلی میڈیسن کے پریکٹیشنرز کی کام کے آغاز سے پہلے اسٹیٹ نوڈل آفیسر کے ذریعہ ای سنجیوانی کےلئے جانچ پڑتال کی جاتی ہے۔
صحت اور خاندانی بہبود کے مرکزی وزیر مملکت ،ڈاکٹر بھارتی پروین پوار نے آج لوک سبھا میں ایک تحریری جواب میں یہ معلومات دی۔
سائنس اور ٹیکنالوجی کی وزارت
سی ایس آئی آر - این آئی ایس سی پی آر نے ‘‘ یوگافار وسودھیوکٹم بکم ’’ کے بارے میں این آئی ایس سی پی آر - سواستک لیکچر کا اہتمام کیا
ایس –ویاسا یونیورسٹی کے چانسلر پدم شری ڈاکٹر ایچ آر ناگیندر نے کلیدی خطبہ دیا
سی ایس آئی آر –سائنسی مواصلات اور پالیسی تحقیق کے قومی انسٹی ٹیوٹ  نے اپنی سواستک  ڈویژن کے تحت ایک لیکچرکا اہتمام کیا۔سواستک سی ایس آئی آر – این آئی ایس سی پی آر کے تعاون سے پی ایم او کی نگرانی میں چلائی جانے والی ایک پہل ہے۔این آئی ایس سی پی آر -سواستک لیکچرسیریز کا یہ چوتھا سیشن تھا۔ یہ لیکچر‘‘یوگافار وسودھیوکٹم بکم’’ کے موضوع پر مرکوز تھا۔
این آئی ایس سی پی آر –سواستک لیکچر سیشن ایک شاندار موقع تھا،جس میں ممتاز اسکالرز ، محققین ، یوگا پریکٹشنر ز اور اس کے شائقین شرکاءکا امتزاج دیکھا گیا، جو یوگا کے جامع فلسفے اور ایک عالمی خاندان کے نظریہ کوفروغ دینے میں اس کی موزونیت کا پتہ لگانے کے لئے یکجا ہوئے۔سی ایس آئی آ ر –این آئی ایس سی پی آر کے چیف سائنسداں جناب حسن جاوید خان نے استقبالیہ خطبہ دیا اور دماغوں کو روشن کرنے والے آئندہ سیشنز کے لئے ماحول تیار کرتے ہوئے سواستک کا معلومات سے بھرپور تعارف پیش کیا۔
اس موقع کی خصوصیات میں ایس –ویاسا یونیورسٹی بنگلورو کے چانسلر پدم شری ڈاکٹر ایچ آر ناگیندر کا متاثر کن کلیدی خطبہ شامل ہے۔ یوگا کے بارے میں ڈاکٹر ناگیندر کے وسیع علم اور مہارت نے سامعین کو مسحور کردیا ۔ انہوں نے ‘وسودھیوکٹم بکم’ کے تصور کو حقیقت کا جامہ پہنانے اور نوع انسانی کو متحد کرنے میں یوگا کی زبردست طاقت کے بارے میں بہترین انداز میں خطبہ دیا۔ ان کے خطبے میں یوگا کوذاتی اور اجتماعی فلاح وبہبود کے لئے اپنی زندگی میں شامل کرنے کے لئے سامعین کو تحریک دی ۔ پروگرام کا اختتام سی ایس آئی آر –این آئی ایس سی پی آر کی پرنسپل سائنسداں ڈاکٹر چارو لتا کے ذریعہ پیش کی گئی شکریہ کی تحریک کےساتھ ہوا۔
ہمیں وراثت میں جوعلم ملا ہے ، اس پر فخر کا احساس اور اعتماد پیداکرنے کے لئے بیدار ی پیدا کرنا اور عوام کو شواہد پر مبنی روایتی طریقوں / علم سے روشناس کرانا انتہائی اہمیت رکھتا ہے۔ سی ایس آئی آر -این آئی ایس سی پی آر کی ڈائریکٹر پروفیسر رنجنا اگروال کی رہنمائی میں ممتاز ماہرین کی ایک اسٹرئیرنگ کمیٹی ، جو کہ سی ایس آئی آر -این آئی ایس سی پی آر کے سائنسدانوں کی ایک ٹیم ہے، نے قومی پہل‘ سواستک’- سائنسی طورپر تصدیق شدہ سماجی روایات کا علم  کا آغاز کیا۔ اس پہل کے ایک حصے کے طورپر سائنسی طوپر تصدیق شدہ ہندوستانی روایتی علم کے بارے میں آسان بنایا گیا تخَلیقی مواد انگریز ی اور مختلف ہندوستانی زبانوں میں ڈجیٹل پلیٹ فارم کے ذریعہ سبھی کے لئے فراہم کرایا جارہا ہے۔ اب تک انگریزی میں اور 17 ہندوستانی زبانوں میں9 روایتی علم کے حلقوں میں ایسی 37 اسٹوریز شائع کی گئی ہیں۔سواستک کے بارے میں معلومات تمام مقبول سوشل میڈیا پلیٹ فارموں پر @NIScPR_SVASTIK کے ذریعہ حاصل کی جاسکتی ہیں۔
وزارت دفاع
وزیر دفاع جناب راجناتھ سنگھ فرانس میں این آئی ایم اے ایس کے ذریعے پہلے کثیر جہتی ایڈونچر اسپورٹس مہم میں جھنڈا لہرایا
نئی دہلی،07 جنوری 2022: وزیر دفاع جناب راجناتھ سنگھ نے 7 جنوری 2022 کو فرانس میں قومی انسٹی ٹیوٹ برائے ماؤنٹینرنگ اور منسلکہ کھیل کود  کے ذریعے ہندوستان کے پہلے کثیر جہتی ایڈنچر اسپورٹس مہم میں جھنڈی دکھائی۔ یہ مہم 2021 میں شروع کی گئی تھی اور اس ٹیم کی قیادت این آئی ایم اے ایس کے ڈائرکٹر کرنل سرفراز سنگھ کر رہے تھے۔ اس ٹیم میں 12 افراد شامل تھے جن میں آٹھ فوجی اہلکار اور اروناچل پردیش کے چار نوجوان ہیں۔
جناب راجناتھ سنگھ نے نئی دلّی میں موجود ٹیم کے کچھ اراکین کے ساتھ بات چیت کی۔ انھوں نے تاریخی اسناد تقسیم کیں اور ٹیم کے ارکان کو بغیر کوئی زک اٹھائے مہم مکمل کرنے پر سراہا۔ٹیم کے لیڈر نے وزیر دفاع کو برف کی ایک کلہاڑی پیش کی جس میں مہم جوئی کی ٹیم کے جھنڈے کو نشان زد کیا گیا تھا۔ اس موقع پر دفاع کے سکریٹری ڈاکٹر اجے کمار اور وزات دفاع کے دیگر عہدیداران بھی موجود تھے۔
مہم کی ٹیم نے الپس کے پہاڑی سلسلے میں موسم سرما میں 250 کلو میٹر سے زیادہ طوالت کی ریکنگ کی جس میں فرانسیسی، سوئیٹزرلینڈ اور اطالوی الپس کا احاطہ کرنے والا ٹور، دی ماؤنٹ بلینک شامل تھا۔ پیراگلائڈنگ ٹیم نے مختلف پہاڑی مقامات سے الپس کی وادی کے اندر 19 پروازوں کی چھلانگیں لگائیں۔اس کے بعد فرانس، سوئیٹزر لینڈ اور بیلجیم کے راستے ڈنکرک کے قریب الپس کے پہاڑی سلسلے سے انگلش چینل تک 975 کلو میٹر طوالت کی سائیکلنگ کی گئی۔ سائیکلنگ کی سرگرمی انتہائی سرد موسم کی صورتحال میں کی گئی جہاں ٹیم نے اسی طرح کی لاجسٹک گاڑی کے بغیر 9 سے 10 گھنٹے یومیہ کی رفتار سے سائیکل چلائی۔
یہ کثیر جہتی مہم بحیرہ روم میں 12 گہری سکوبہ غوطہ خوروں کے ساتھ اختتام پذیر ہوئی۔ ترنگا لہرانے کا کام ٹیم نے فضاء، زمین اور پانی کے اندر ، ہر مہم جوئی کے دوران کیا۔ کوہ پیمائی ، سائیکلنگ، پیراگلاڈنگ اور سکوبہ ڈائیونگ میں مطلوبہ اہلیت اور تجربہ رکھنے والے ٹیم لیڈر نے مہم کے دوران منعقد ہونے والی چاروں ایڈونچر سرگرمیوں میں حصہ لیا۔
’آزادی کا امرت مہوتسو‘ کے حصے کے طور پر منعقد ہونے والی اس مہم کو دفاع کے وزیر مملکت جناب اجے بھٹ نے 27 اکتوبر 2021 کو جھنڈا دکھا کر روانہ کیا تھا۔ مہم کی تکمیل کے بعد فرانس میں ہند کے سفارتخانے میں ہندوستان کےسفیر جناب جاوید اشرف نے ٹیم کو مبارکباد دی۔